techiaith/cofnodycynulliad_en-cy huggingface dataset:
English: First Minister, this is a very important issue, and I commend the education Secretary's announcement, earlier this year, to pilot these lunch and fun clubs for primary schools at first. But I just wonder if it's going to be a scheme you will examine for the secondary school sector, because helping those that receive free school lunches, in terms of healthy nutrition, eating, and a healthy programme of activities, educational attainment - all these things are very, very important. That group has some of the poorest educational attainment of any that attend school, some of it because the school holiday itself is not very conducive to keeping their pattern of learning going. So, this is an area, I think, that needs careful examination.
Welsh: Prif Weinidog, mae hwn yn fater pwysig iawn, ac rwy'n cymeradwyo cyhoeddiad yr Ysgrifennydd dros Addysg, yn gynharach eleni, i dreialu'r clybiau cinio a hwyl hyn ar gyfer ysgolion cynradd yn gyntaf. Ond roeddwn i'n meddwl tybed a yw'n mynd i fod yn gynllun y byddwch chi'n ei ystyried ar gyfer y sector ysgolion uwchradd, oherwydd mae helpu'r rhai sy'n cael cinio ysgol am ddim, o ran maethiad iach, bwyta'n iach, a rhaglen iach o weithgareddau, cyrhaeddiad addysgol - mae'r holl bethau hyn yn bwysig dros ben. Mae gan y grŵp hwnnw rywfaint o'r cyrhaeddiad addysgol gwaethaf o unrhyw rai sy'n mynd i'r ysgol, rhywfaint ohono oherwydd nad yw'r gwyliau ysgol ei hunan yn ffafriol iawn i barhau eu patrwm o ddysgu. Felly, mae hwn yn faes, rwy'n credu, y mae angen ei ystyried yn ofalus.
English: Of course, we're - . Money restricts what we might want to do, but, with the programme rolling out over the course of this summer, of course there will be an evaluation of it, as I have said, and in future years, of course, we'll keep under consideration how the programme might be extended, when and if the finance becomes available.
Welsh: Wrth gwrs, rydym ni'n - . Mae arian yn cyfyngu'r hyn y gallem ni fod yn dymuno ei wneud, ond, gyda'r rhaglen yn cael ei chyflwyno dros yr haf hwn, wrth gwrs, bydd gwerthusiad ohoni, fel y dywedais, ac mewn blynyddoedd i ddod, wrth gwrs, byddwn yn cadw dan ystyriaeth sut y gallai'r rhaglen gael ei hymestyn, pan ac os bydd y cyllid ar gael.
English: First Minister, your party has been running the Welsh Government for 18 years, and yet there are still children going hungry - 200,000 children in Wales live in poverty. Don't you think that it's a disgrace that a member of your own party has to stand up here and ask you about children going hungry in the Cynon valley, when you've had so long to do something about that? Why have you failed? Why have you failed?
Welsh: Prif Weinidog, mae eich plaid wedi bod yn rhedeg Llywodraeth Cymru ers 18 mlynedd, ac eto mae plant yn llwglyd o hyd - mae 200,000 o blant yng Nghymru yn byw mewn tlodi. Onid ydych chi'n credu ei bod yn warthus bod yn rhaid i aelod o'ch plaid eich hun sefyll ar ei draed yn y fan yma a gofyn i chi am blant sy'n llwglyd yng nghwm Cynon, pan eich bod chi wedi cael cymaint o amser i wneud rhywbeth ynghylch hynny? Pam ydych chi wedi methu? Pam ydych chi wedi methu?
English: What does he do, as deputy leader of Cardiff, I wonder, in terms of taking this forward? Not much, I suspect, but he's always keen, of course, to point the finger elsewhere. Look, he is right to point out that there are children going hungry. Much of that is to do with the current policies of austerity pursued by the UK Government, over which we have little or no influence, but we can see that there are more and more children who find themselves in families who are unable to cope financially, which is why we're putting this programme in place, in order that, in Wales, we have a programme that helps young children through the summer, and makes sure that they can have food in their bellies over the summer. That is, to my mind, true socialism - true socialism - and something, indeed, we should be proud of in terms of what we're doing in Wales.
Welsh: Beth mae e'n ei wneud, fel dirprwy arweinydd Caerdydd, tybed, o ran bwrw ymlaen â hyn? Dim llawer, rwy'n amau, ond mae bob amser yn awyddus, wrth gwrs, i bwyntio'r bys at bobl eraill. Edrychwch, mae e'n iawn i nodi y ceir plant sy'n llwglyd. Mae llawer o hynny'n ymwneud â'r polisïau presennol o gyni ariannol sy'n cael eu dilyn gan Lywodraeth y DU, y mae gennym ychydig neu ddim dylanwad drostynt, ond gallwn weld bod mwy a mwy o blant sy'n canfod eu hunain mewn teuluoedd nad ydynt yn gallu ymdopi yn ariannol, a dyna pam yr ydym ni'n cyflwyno'r rhaglen hon, fel bod gennym ni, yng Nghymru, raglen sy'n helpu plant ifanc drwy'r haf, ac yn sicrhau y gallant gael bwyd yn eu boliau dros yr haf. Mae hynny, yn fy marn i, yn sosialaeth go iawn - sosialaeth go iawn - a rhywbeth, yn wir, y dylem ni fod yn falch ohono o ran yr hyn yr ydym ni'n ei wneud yng Nghymru.
English: The Minister for Skills and Science will make a statement setting out the Welsh Government's approach to employability later this afternoon. That will set out how we'll deliver our 'Taking Wales Forward' commitment to reshape employability support in order to enable individuals to gain and maintain sustainable employment.
Welsh: Bydd y Gweinidog Sgiliau a Gwyddoniaeth yn gwneud datganiad yn nodi dull Llywodraeth Cymru o ymdrin â chyflogadwyedd yn ddiweddarach y prynhawn yma. Bydd hwnnw'n nodi sut y byddwn yn cyflawni ein hymrwymiad 'Symud Cymru Ymlaen' i ad-drefnu cymorth cyflogadwyedd er mwyn galluogi unigolion i gaffael a chadw cyflogaeth gynaliadwy.
English: Thank you for that. As you'll be aware, the UK Government's Work and Health Programme in Wales is currently out to tender, forecast to reach 16,000 disabled people, those with health conditions, or those out of work for more than two years, although there are 270,000 economically inactive people in Wales, excluding students and pensioners, according to Welsh Government figures. How will you address concerns expressed to me that the Welsh Government's employability programmes, which we will hear more about later, are currently, we understood, not projected to begin until April 2019, having slipped a year, and, further, that there will be only one prime contractor operating left in Wales despite the Welsh Government's statement that it wants to use multiple suppliers, and that if it doesn't act now it will be forced to rely on external companies coming into Wales to provide those services? Finally, in this context, to address the statement to the cross-party group on industrial communities today by the Bevan Foundation that, in terms of employability, we need a one-stop shop, with 'wiring of schemes behind the scenes in a seamless service', whether they're UK, Wales, or third sector.
Welsh: Diolch i chi am hynna. Fel y byddwch yn gwybod, mae Rhaglen Gwaith ac Iechyd Llywodraeth y DU yng Nghymru yn destun proses dendro ar hyn o bryd, a rhagwelir y bydd yn cyrraedd 16,000 o bobl anabl, pobl â chyflyrau iechyd, neu'r rhai sydd wedi bod yn ddi-waith ers mwy na dwy flynedd, er bod 270,000 o bobl economaidd anweithgar yng Nghymru, ac eithrio myfyrwyr a phensiynwyr, yn ôl ffigurau Llywodraeth Cymru. Sut y gwnewch chi roi sylw i bryderon a fynegwyd i mi na ragwelir y bydd rhaglenni cyflogadwyedd Llywodraeth Cymru, y byddwn yn clywed mwy amdanynt yn ddiweddarach, ar hyn o bryd, rydym yn deall, yn dechrau tan fis Ebrill 2019, ar ôl llithro flwyddyn ar ei hôl hi, ac, ymhellach, mai dim ond un prif gontractwr sy'n gweithredu fydd ar ôl yng Nghymru, er gwaethaf datganiad Llywodraeth Cymru ei bod eisiau defnyddio cyflenwyr lluosog, ac os na fydd yn gweithredu nawr, y bydd yn cael ei gorfodi i ddibynnu ar gwmnïau allanol yn dod i mewn i Gymru i ddarparu'r gwasanaethau hynny? Yn olaf, yn y cyd-destun hwn, i roi sylw i'r datganiad i'r grŵp trawsbleidiol ar gymunedau diwydiannol heddiw gan Sefydliad Bevan fod, o ran cyflogadwyedd, angen siop un stop arnom, gyda chynlluniau wedi eu trefnu y tu ôl i'r llenni mewn gwasanaeth di-dor, pa un a ydynt yn rhai DU, Cymru, neu'r trydydd sector.
English: The Minister, as I said, will make a statement later on this afternoon. He is right to say that we're looking to commence delivery of our new programme in April of 2019. While we transition to the programme - the new programme, rather - we are looking at what we can do now to better support individuals into employment. Those transitional arrangements will focus on making amendments to the current employability programmes for the interim period up to April 2019 in order to deliver greater impact. We're testing and trialling these approaches to support the Valleys taskforce agenda. Again, there's a statement on that, if I remember rightly, this afternoon, and that will inform the development then of the employability delivery plan.
Welsh: Bydd y Gweinidog, fel y dywedais, yn gwneud datganiad yn ddiweddarach y prynhawn yma. Mae'n iawn i ddweud ein bod ni'n bwriadu dechrau gweithredu ein rhaglen newydd ym mis Ebrill 2019. Wrth i ni drosglwyddo i'r rhaglen - y rhaglen newydd, yn hytrach - rydym ni'n edrych ar yr hyn y gallwn ni ei wneud nawr i gynorthwyo unigolion yn well i gael gwaith. Bydd y trefniadau pontio hynny yn canolbwyntio ar wneud diwygiadau i'r rhaglenni cyflogadwyedd presennol ar gyfer y cyfnod interim hyd at Ebrill 2019 er mwyn cael mwy o effaith. Rydym ni'n profi ac yn treialu'r dulliau hyn i gefnogi agenda tasglu'r Cymoedd. Unwaith eto, bydd datganiad ar hynny, os cofiaf yn iawn, y prynhawn yma, a bydd hwnnw'n llywio datblygiad wedyn y cynllun cyflawni cyflogadwyedd.
English: The Welsh Government programme for government, 'Taking Wales Forward', includes a commitment to reshape employability support for job-ready individuals and for those furthest away from the labour market. It is important to recognise that employability is not just about jobs and skills, it is about getting every aspect of Government policy - education, health, housing, communities - working together to support people into sustainable jobs. First Minister, what does the Welsh people's endorsement of Welsh Labour at the Assembly, local, and general elections over the last year say about how the people view our plans for increasing employability in our nation?
Welsh: Mae rhaglen lywodraethu Llywodraeth Cymru, 'Symud Cymru Ymlaen', yn cynnwys ymrwymiad i ad-drefnu cymorth cyflogadwyedd i unigolion sy'n barod am swyddi ac i'r rhai sydd bellaf i ffwrdd o'r farchnad lafur. Mae'n bwysig cydnabod nad yw cyflogadwyedd yn golygu swyddi a sgiliau yn unig, mae'n ymwneud â chael pob agwedd ar bolisi addysg y Llywodraeth - addysg, iechyd, tai, cymunedau - yn gweithio gyda'i gilydd i gynorthwyo pobl i mewn i swyddi cynaliadwy. Prif Weinidog, beth mae cymeradwyaeth pobl Cymru i Lafur Cymru yn yr etholiadau Cynulliad, lleol a chyffredinol dros y flwyddyn ddiwethaf yn ei ddweud am farn pobl ar ein cynlluniau ar gyfer cynyddu cyflogadwyedd yn ein gwlad?
English: Well, can I say that it shows that the people of Wales trust Welsh Labour to deliver economically, socially, and for their communities? And, of course, we saw that again last month.
Welsh: Wel, a gaf i ddweud ei fod yn dangos bod pobl Cymru yn ymddiried yn Llafur Cymru i gyflawni'n economaidd, yn gymdeithasol, ac ar gyfer eu cymunedau? Ac, wrth gwrs, gwelsom hynny eto y mis diwethaf.
English: Well, we are working with local partners to support business growth, to improve infrastructure, and to create a more attractive economic environment across the region.
Welsh: Wel, rydym ni'n gweithio gyda phartneriaid lleol i gefnogi twf busnes, i wella seilwaith, ac i greu amgylchedd economaidd mwy deniadol ar draws y rhanbarth.
English: Can I thank the First Minister for that response? The first supplementary budget provides an extra £20 million for the Cardiff city region. Will the Swansea bay city region get the same financial support from the Welsh Government when it needs it?
Welsh: A gaf i ddiolch i'r Prif Weinidog am yr ymateb yna? Mae'r gyllideb atodol gyntaf yn darparu £20 miliwn ychwanegol ar gyfer dinas-ranbarth Caerdydd. A fydd dinas-ranbarth Bae Abertawe yn cael yr un cymorth ariannol gan Lywodraeth Cymru pan fydd ei angen?
English: Yes. The Swansea city deal is structured around 11 major project proposals. There is a process set out that triggers the money going to Swansea in the same way as Cardiff. It's not identical, but the Welsh and UK Governments have committed to jointly invest, subject to the submission and approval of full business cases in relation to the 11 identified projects and the agreement of governance arrangements for the deal, a sum of up to £241 million on specific interventions.
Welsh: Bydd. Mae cytundeb dinas Abertawe wedi'i strwythuro ar sail 11 o gynigion prosiect mawr. Ceir proses a gyflwynwyd sy'n sbarduno'r arian sy'n mynd i Abertawe yn yr un modd â Chaerdydd. Nid yw'n union yr un fath, ond mae Llywodraethau Cymru a'r DU wedi ymrwymo i fuddsoddi ar y cyd, yn amodol ar gyflwyno a chymeradwyo achosion busnes llawn o ran yr 11 prosiect a nodwyd a chytundeb trefniadau llywodraethu ar gyfer y cytundeb, swm o hyd at £241 miliwn ar ymyraethau penodol.
English: Thank you for that answer, First Minister. It's been over three months now since the deal was signed between yourself and the Prime Minister, yet, as far as I understand it, the governance structure is still unresolved. I think work does need to move on now on delivering those projects that are worth £1.3 billion to the local area and beyond, with a strong focus on the commercialisation and economic development of ideas, as well as the social and well-being goals, of course. I'm wondering: have you given any consideration to delivering the Welsh Government oversight of this through the economy and infrastructure department rather than through the finance and local government department?
Welsh: Diolch i chi am yr ateb yna, Prif Weinidog. Bu dros dri mis nawr ers i'r cytundeb gael ei lofnodi rhyngoch chi a Phrif Weinidog y DU, ond, hyd y deallaf, nid yw'r strwythur llywodraethu wedi ei ddatrys o hyd. Rwy'n credu bod angen i waith symud ymlaen nawr ar gyflawni'r prosiectau hynny sydd werth £1.3 biliwn i'r ardal leol a thu hwnt, gyda phwyslais cryf ar fasnacheiddio a datblygiad economaidd syniadau, yn ogystal â'r nodau cymdeithasol a llesiant, wrth gwrs. Rwy'n meddwl tybed: a ydych chi wedi rhoi unrhyw ystyriaeth i gyflwyno goruchwyliaeth Llywodraeth Cymru o hyn drwy adran yr economi a seilwaith yn hytrach na thrwy'r adran cyllid a llywodraeth leol?
English: No, there are no plans to change that. The reason why the governance arrangements haven't been agreed yet is because the general election intervened, and that, of course, set back the timetable. But we are keen, of course, to get to a position where the governance arrangements are agreed in order to see the deal being delivered successfully.
Welsh: Nac ydym, nid oes unrhyw gynlluniau i newid hynny. Y rheswm pam nad yw'r trefniadau llywodraethu wedi eu cytuno eto yw oherwydd bod yr etholiad cyffredinol wedi tarfu, a gwnaeth hynny, wrth gwrs, oedi'r amserlen. Ond rydym ni'n awyddus, wrth gwrs, i gyrraedd sefyllfa lle mae'r trefniadau llywodraethu wedi eu cytuno er mwyn gweld y cytundeb yn cael ei gyflwyno'n llwyddiannus.
English: What message would it send to those involved in the Swansea bay city deal region if we lose a huge renewable investment project in the tidal lagoon due to dither and delay by the Westminster Government? And have you had any indication at all that they're going to make a decision on this?
Welsh: Pa neges y byddai'n ei anfon i'r rhai sy'n cymryd rhan yng nghytundeb dinas-ranbarth bae Abertawe pe byddem ni'n colli prosiect buddsoddi adnewyddadwy enfawr yn y morlyn llanw oherwydd petruso ac oedi gan Lywodraeth San Steffan? Ac a ydych chi wedi cael unrhyw arwydd o gwbl eu bod nhw'n mynd i wneud penderfyniad am hyn?
English: What impression does it give? A poor one. Have we had any suggestion that they are close to making a decision? No. Again, there is no reason why this project should not proceed. The Secretary of State for Wales I think today said that he supported the Swansea bay tidal lagoon. Well, if he says he supports it, he must deliver it. He is the Secretary of State for Wales. He can't say that he supports something and then say, 'Well, of course, I can't help to deliver it'. He has said that, and it's hugely important then that he is able to make sure that his voice is heard around the UK Cabinet table. If the tidal lagoon doesn't come, what assessment do we make of the voice of the Secretary of State for Wales around that table? So, yes, we know that 1,000 jobs will be created by the tidal lagoon. We know that the UK Government needs to make its mind up now in terms of the financial arrangements surrounding the lagoon. We know there's been a review. We know that there's no reason now why it should not proceed. If £1 billion can be given to Northern Ireland, there is no reason why the lagoon can't proceed.
Welsh: Pa argraff mae'n ei roi? Un wael. A ydym ni wedi cael unrhyw awgrym eu bod nhw'n agos at wneud penderfyniad? Naddo. Unwaith eto, nid oes unrhyw reswm pam na ddylai'r prosiect hwn fynd yn ei flaen. Dywedodd Ysgrifennydd Gwladol Cymru heddiw rwy'n meddwl, ei fod yn cefnogi morlyn llanw bae Abertawe. Wel, os yw e'n dweud ei fod yn ei gefnogi, mae'n rhaid iddo ei gyflawni. Fe yw Ysgrifennydd Gwladol Cymru. Ni all ddweud ei fod yn cefnogi rhywbeth, ac yna dweud, 'Wel, wrth gwrs, ni allaf helpu i'w gyflawni'. Mae wedi dweud hynny, ac mae'n hynod bwysig wedyn ei fod yn gallu gwneud yn siŵr bod ei lais yn cael ei glywed o gwmpas bwrdd Cabinet y DU. Os na fydd y morlyn llanw yn dod, pa asesiad ydym ni'n ei wneud o lais Ysgrifennydd Gwladol Cymru o amgylch y bwrdd hwnnw? Felly, ydym, rydym ni'n gwybod y bydd 1,000 o swyddi'n cael eu creu gan y morlyn llanw. Rydym ni'n gwybod bod angen i Lywodraeth y DU benderfynu nawr o ran y trefniadau ariannol sy'n ymwneud â'r morlyn. Rydym ni'n gwybod y bu adolygiad. Rydym ni'n gwybod nad oes unrhyw reswm nawr pam na ddylai ddigwydd. Os gellir rhoi gwerth £1 biliwn i Ogledd Iwerddon, nid oes unrhyw reswm pam na all y morlyn fynd yn ei flaen.
English: First Minister, the city region has the potential not only to transform the Swansea bay region but also to deliver wider benefits to Wales as a whole. The internet of life science and well-being could help reshape the way we deliver healthcare in future. Key to the success of the internet coast vision of the city region is the transatlantic cable. Can you provide an update, First Minister, on the progress made in bringing a fibre-optic cable from New York to Oxwich bay, which is within my region?
Welsh: Prif Weinidog, mae gan y ddinas-ranbarth y potensial nid yn unig i weddnewid rhanbarth bae Abertawe, ond hefyd i sicrhau manteision ehangach i Gymru gyfan. Gallai'r rhyngrwyd gwyddorau bywyd a llesiant helpu i ad-drefnu'r ffordd yr ydym ni'n darparu gofal iechyd yn y dyfodol. Mae'r cebl trawsatlantig yn allweddol i lwyddiant gweledigaeth arfordir rhyngrwyd y ddinas-ranbarth. A allwch chi roi'r wybodaeth ddiweddaraf, Prif Weinidog, am y cynnydd sy'n cael ei wneud o ran dod â chebl ffibr-optig o Efrog Newydd i fae Oxwich, sydd yn fy rhanbarth i?
English: Well, I'll write to the Member on that, but, of course, this is part of the ongoing development of business cases as part of the city deal. But I will write to her with more detail in terms of that specific project.
Welsh: Wel, byddaf yn ysgrifennu at yr Aelod am hynny, ond, wrth gwrs, mae hyn yn rhan o ddatblygiad parhaus achosion busnes yn rhan o'r fargen ddinesig. Ond byddaf yn ysgrifennu ati gyda mwy o fanylion o ran y prosiect penodol hwnnw.
English: I very much welcome the news today that we've had that the Secretary of State, Greg Clark, will actually meet with a cross-party delegation of Chairs of prominent committees here to advocate the case, once again, for the tidal lagoon. I thank him for the courtesy he's extended to that cross-party delegation. The First Minister will know that we had a debate here before the general election where there was universal support for the tidal lagoon and for the findings of the Hendry review here in this Chamber. It also has the backing of the higher education sector, the construction sector, the business sector, the CBI, individual businesses, the unions, local government, cross-party, right across the board. So, we'll welcome the opportunity of taking that delegation and stressing the strong commitment. Would he agree with me that there could be no better signal of the UK Government taking an active direct interest in Wales in terms of energy, but also in terms of national infrastructure, than to give the go-ahead for the tidal lagoon in Swansea?
Welsh: Rwy'n croesawu'n fawr y newyddion heddiw yr ydym ni wedi ei gael y bydd yr Ysgrifennydd Gwladol, Greg Clark, yn cyfarfod â dirprwyaeth drawsbleidiol o Gadeiryddion pwyllgorau blaenllaw yma i hyrwyddo'r achos, unwaith eto, dros y morlyn llanw. Diolchaf iddo am y cwrteisi y mae wedi ei ymestyn i'r ddirprwyaeth drawsbleidiol honno. Bydd y Prif Weinidog yn gwybod ein bod wedi cael dadl yma cyn yr etholiad cyffredinol lle cafwyd cefnogaeth gyffredinol i'r morlyn llanw ac i ganfyddiadau adolygiad Hendry yma yn y Siambr hon. Mae ganddo hefyd gefnogaeth y sector addysg uwch, y sector adeiladu, y sector busnes, y CBI, busnesau unigol, yr undebau, llywodraeth leol, trawsbleidiol, gan bawb yn wir. Felly, byddwn yn croesawu'r cyfle o fynd â'r ddirprwyaeth honno a phwysleisio'r ymrwymiad cryf. A yw ef yn cytuno â mi na allai fod unrhyw arwydd gwell o Lywodraeth y DU yn cymryd diddordeb uniongyrchol ymarferol yng Nghymru o ran ynni, ond hefyd o ran seilwaith cenedlaethol, na rhoi sêl ei bendith i'r morlyn llanw yn Abertawe?
English: Absolutely. It presses all the right buttons, if you'll pardon the use of that expression, in terms of job creation, in terms of sustainability, in terms of the environment, in terms of it being a clean source of energy, in terms of reliability and predictability. There is no reason why this project should not go ahead. We need that decision soon, so the UK Government shows that the amount of money it has already committed to Northern Ireland can be matched in part to the money it's prepared to commit to Wales.
Welsh: Yn sicr. Mae'n pwyso'r holl fotymau cywir, os maddeuwch chi'r defnydd o'r ymadrodd hwnnw, o ran creu swyddi, o ran cynaliadwyedd, o ran yr amgylchedd, o ran y ffaith ei fod yn ffynhonnell lân o ynni, o ran dibynadwyedd a rhagweladwyedd. Nid oes unrhyw reswm pam na ddylai'r prosiect hwn fynd yn ei flaen. Mae angen y penderfyniad hwnnw arnom ni'n fuan, fel y gall Llywodraeth y DU ddangos y gall y swm o arian y mae eisoes wedi ei ymrwymo i Ogledd Iwerddon gael ei gyfateb yn rhannol i'r arian y mae'n barod i'w ymrwymo i Gymru.
English: Welsh Government places a great value on the teaching and learning of all languages, be that English, Welsh, or modern foreign languages. As a demonstration of this, the Welsh Government has put in place Global Futures, a five-year plan to improve and promote modern foreign languages in schools.
Welsh: Mae Llywodraeth Cymru yn rhoi gwerth mawr ar addysgu a dysgu pob iaith: Cymraeg, Saesneg, neu ieithoedd tramor modern. Fel enghraifft o hyn, mae Llywodraeth Cymru wedi sefydlu Dyfodol Byd-eang, cynllun pum mlynedd i wella a hyrwyddo ieithoedd tramor modern mewn ysgolion.